Document ID: /roh_data/filtered/swiss_laws_in_ROHinterleaved.jsonl.gz/23297

This text was translated from EN into Rumantsch Grischun.

Victims have special rights, in particular:a. the right to protection of personal privacy (Art. 70 para. 1 let. a, 74 para. 4, 152 para. 1);b. the right to be accompanied by a confidant (Art. 70 para. 2, 152 para. 2);c. the right to protective measures (Art. 152–154);d. the right to remain silent (Art. 169 para. 4);e. the right to information (Art. 305 and 330 para. 3);f. the right to a special composition of the court (Art. 335 para. 4);g. the right to receive the decision or the summary penalty order in case in which they are the victim from the court or from the public prosecutor free of charge, unless they expressly waive this right. In the case of victims under the age of 18, additional special provisions protecting personal privacy apply, in particular relating to:a. restrictions on confrontation hearings with the accused (Art. 154 para. 4);b. special protective measures during examination hearings (Art. 154 para. 2–4);c. abandonment of the proceedings (Art. 319 para. 2). If relatives of a victim file civil claims, they are entitled to the same rights as the victim. Inserted by No I of the FA of 17 June 2022, in force since 1 Jan. 2024  (AS 2023 468; BBl 2019 6697).

La victima ha dretgs particulars, en spezial:a. il dretg sin protecziun da la persunalitad (art. 70 al. 1 lit. a, 74 al. 4, 152 al. 1);b. il dretg sin accumpagnament tras ina persuna da confidenza (art. 70 al. 2, 152 al. 2);c. il dretg sin mesiras da protecziun (art. 152–154);d. il dretg da refusar da far deposiziuns (art. 169 al. 4);e. il dretg da survegnir infurmaziuns (art. 305 e 330 al. 3);f. il dretg sin ina cumposiziun speziala da la dretgira (art. 335 al. 4);g. il dretg da survegnir gratuitamain da la dretgira u da la procura publica la decisiun u il mandat penal en il cas giuridic, en il qual ella è victima, nun ch’ella desistia explicitamain da quai. Sche la victima ha main che 18 onns, vegnan ultra da quai applitgadas las disposiziuns spezialas per proteger sia persunalitad, en spezial concernent:a. restricziuns a chaschun da la confruntaziun cun la persuna inculpada (art. 154 al. 4);b. mesiras da protecziun spezialas per interrogaziuns (art. 154 al. 2–4);c. la sistida da la procedura (art. 319 al. 2). Sch’ils confamigliars da la victima fan valair pretensiuns civilas, han els ils medems dretgs sco la victima. Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).